договорния период на складово съхранение отговорният за контрола орган проверява чрез вземане на проби теглото и идентификацията на складираното масло по отношение поне на половината от договорите и за целия период на изваждане от склад, продължаващ от август 2013 г. до февруари 2014 г.
 Член 4
 1. Помощта за продуктите, посочени в член 1, възлиза на:
 —
 14,88 EUR за тон на склад за постоянни разходи за складиране;
 —
 0,25 EUR за тон на ден складово съхранение по договор.
 2. Постъпването за складово съхранение по договор става между 1 март и 15 август 2013 г. Изваждането от склад може да става само от 16 август 2013 г. нататък. Складовото съхранение по договор завършва в деня, предшестващ деня на изваждане от склад, или най-късно в последния ден от месец февруари на годината, следваща годината на постъпването на склад.
 3. Помощта може да бъде отпусната само ако периодът на складиране по договор е между 90 и 210 дни.
 Член 5
 1. Държавите членки уведомяват Комисията:
 а)
 най-късно до вторник всяка седмица — относно количествата, за които са сключени договори през предходната седмица, както и относно количествата продукти, за които са подадени заявления за сключване на договори през предходната седмица, както се изисква съгласно член 35, параграф 1, буква а) от Регламент (ЕО) No 826/2008;
 б)
 не по-късно от края на всеки месец — относно данните за запасите през предходния месец, както се изисква съгласно член 35, параграф 1, буква б) от Регламент (ЕО) No 826/2008.
 2. Уведомленията, посочени в параграф 1, се извършват в съответствие с Регламент (ЕО) No 792/2009 на Комисията.
 Член 6
 Настоящият регламент влиза в сила на третия ден след публикуването му в Официален вестник на Европейския съюз.
 Срокът му на действие изтича на 28 февруари 2014 година.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 22 февруари 2013 година.
 За Комисията
 Председател
 José Manuel BARROSO
 (1) ОВ L 299, 16.11.2007 г., стр. 1.
 (2) ОВ L 223, 21.8.2008 г., стр. 3.
 (3) ОВ L 228, 1.9.2009 г., стр. 3.
 